**Atbilstības tabula Regulas 2017/2196 4. panta 4. punkta prasībām**

|  |  |
| --- | --- |
| **Regulas 2017/2196 4. panta 4. punkta prasība** | **Noteikumu sadaļa** |
| **Noteikumus, kas nosaka aizsardzības pakalpojuma sniedzēju un atjaunošanas pakalpojumu sniedzēju darbību, nosaka vai nu valsts tiesiskajā regulējumā, vai līgumiski.** | **I nodaļa** |
| 1. **sniedzamā pakalpojuma īpatnības;**
 | **II nodaļa** |
| **b) agregēšanas iespējamība un agregēšanas nosacījumi; un** | **Vēstulē skaidrojums, ka nav iespējama agregācija** |
| **c) Atjaunošanas pakalpojumu sniedzēju barošanas avotu, kam ir spēja atjaunot darbību pēc izslēgšanās, ātrās resinhronizācijas spēja (izmantojot pašpatēriņa režīmu) un spēja darboties izolētā režīmā, ģeogrāfiskais mērķsadalījums.** | **12. punkts** |

**Noteikumi, kas nosaka aizsardzības un atjaunošanas pakalpojuma sniedzēju darbību**

I Vispārīgie noteikumi

1. Šajā pielikumā noteikti noteikumi aizsardzības un atjaunošanas pakalpojuma sniedzējiem, kas sniedz aizsardzības un atjaunošanas pakalpojumu pārvades sistēmas operatoram un tie izstrādāti saskaņā ar Komisijas 2017. gada 24. novembra Regulas 2017/2196, ar ko izveido tīkla kodeksu par ārkārtas un atjaunošanas stāvokli elektrosistēmā (turpmāk – Regula 2017/2196), 4. panta 4.punkta nosacījumiem.
2. Par aizsardzības pakalpojumiem uzskatāmi šādi pakalpojumi:
	1. normatīvās avārijas jaudas rezerves;
	2. pārāk augstas frekvences automātiskās kontroles shēmas uzturēšana (automātiska pievadītās jaudas samazināšana);
	3. pārāk zemas frekvences automātiskās kontroles shēmas uzturēšana (shēma automātiskai pieprasījuma atslēgšanai pie zemas frekvences);
	4. pārāk zemas frekvences automātiskās kontroles shēmas uzturēšana (shēma automātiskai pievadītās jaudas palielināšanai pie zemas frekvences);
	5. automātiskās shēmas pret sprieguma nosēšanos uzturēšana (shēma pieprasījuma atslēgšanai pie zema sprieguma).
3. Par atjaunošanas pakalpojumiem uzskatāmi šādi pakalpojumi nodzisuma stāvoklī esošas elektroenerģijas sistēmas darbības atjaunošanai;
	1. ģeneratora palaišana bez ārējā sprieguma saņemšanas;
	2. ģeneratora spēja darboties izolētā režīmā;
	3. ātrās resinhronizācijas spēja, izmantojot pašpatēriņa režīmu.
4. Šī pielikuma 2.1., 2.2., 2.4. un 3.1. punktā minētos pakalpojumus pakalpojuma sniedzēji sniedz pārvades sistēmas operatoram atbilstoši tā rīkotās iepirkuma procedūras rezultātiem, noslēdzot sistēmas palīgpakalpojumu līgumu.
5. Šī pielikuma 2.4., 2.5., 3.2. un 3.3.punktā minētos pakalpojumu sniegšanas nosacījumi ir noteikti Tīkla kodeksā.
6. Šī pielikuma 4. punktā minētā sistēmas palīgpakalpojuma līguma standarta formu izstrādā pārvades sistēmas operators un publicē savā tīmekļa vietnē. Sistēmas palīgpakalpojuma līgumā pārvades sistēmas operators ietver nosacījumus, kas izriet no šī pielikuma, Regulas 2017/2196 un citu normatīvo aktu prasībām.

II Sniedzamā pakalpojuma raksturojums

1. Sistēmas aizsardzības un atjaunošanas pakalpojumus var sniegt tirgus dalībnieks, kura pakalpojuma sniegšanai izmantojamās elektroietaises, kas atrodas pārvades sistēmas operatora licences darbības zonā darbojas sinhronā tīklā ar pārvades sistēmu.
2. Uzturamo normatīvo avārijas jaudas rezervju apmēru sistēmas drošumam nosaka pārvades sistēmas operators atbilstoši normatīvo aktu prasībām un noslēgtajiem līgumiem ar citas valsts pārvades sistēmas operatoru. Pārvades sistēmas operators ir tiesīgs noteikt, ka visu normatīvo avārijas jaudas rezervju apmēru sistēmas drošumam tam nodrošina viens aizsardzības pakalpojuma sniedzējs.
3. Aizsardzības pakalpojuma sniedzējs normatīvo avārijas jaudas rezerves sistēmas drošumam var nodrošināt, ja tas jaudas rezervju uzturēšanai izmanto elektroietaises, kuru uzstādītā elektriskā jauda nav mazāka par 1 MW un to pilnas jaudas aktivizācijas laiks nepārsniedz 15 minūtes.
4. Aizsardzības pakalpojuma sniedzējs pārāk augstas frekvences automātiskās kontroles shēmas, pārāk zemas frekvences automātiskās kontroles un automātiskās shēmas pret sprieguma nosēšanos uzturēšanu var sniegt, ja tas var nodrošināt pārvades sistēmas vajadzībām atbilstošas ģenerācijas vai pieprasījuma apjoma pieslēgšanu attiecīgajai shēmai un tās pienācīgu uzturēšanu. Tehniskās prasības, kas piemērojamas šī pakalpojuma sniegšanai nosaka pārvades sistēmas operators sistēmas palīgpakalpojuma līgumā.
5. Atjaunošanas pakalpojuma sniedzējs, veicot nodzisuma stāvoklī esošas elektroenerģijas sistēmas darbības atjaunošanu, nodrošina elektroenerģijas sistēmas augšupēju spriegumu atkalpieslēgšanu atbilstoši elektroenerģijas sistēmas atjaunošanas plānā minētajām prasībām, palaižot ģeneratoru bez ārējā sprieguma saņemšanas ne vēlāk kā 60 minūšu laikā pēc pārvades sistēmas operatora dispečera rīkojuma saņemšanas sistēmas palīgpakapojuma līgumā noteiktajā kārtībā.
6. Atjaunošanas pakalpojumu sniedzēju barošanas avotu, kam ir spēja atjaunot darbību pēc izslēgšanās, ātrās resinhronizācijas spēja (izmantojot pašpatēriņa režīmu) un spēja darboties izolētā režīmā, ģeogrāfiskais mērķsadalījums: pārvades sistēmas operatora licences darbības zona ir uzskatāma par vienu atjaunošanas reģionu, kurā ir jābūt vismaz diviem barošanas avotiem ar spēju palaisties no izslēgta stāvokļa.